Dolbina

se systematisk inndeling

Dolbina er en slekt av sommerfugler som tilhører familien svermere (Sphingidae).

 Utseende 
Middelsstore til store (vingespenn 40-85 millimeter), slanke svermere. Munndelene er noe reduserte, antennene forholdsvis korte med en liten krok ytterst. De er kamuflasjefarget spraglet i mørkt brunt og grått, bakvingene er ensfarget mørkbrune. Bakkroppen har gjerne svarte felter i midten på undersiden. Den arten som forekommer i Europa, Dolbina elegans, er ganske liten, grå og nattfly-lignende, og har trolig vært mye oversett fordi den er så lite oppsiktsvekkende.
Larvene er grønne med små, hvite prikker og lyse skråstriper på sidene.

 Levevis 
Larvene lever på forskjellige slags løvtrær og busker i oljetrefamilien (Oleaceae).

 Utbredelse 
Slekten er utbredt fra Hellas og Romania i vest til Sulawesi i øst. Arten Dolbina elegans forekommer i det sørøstligste Europa.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien svermere, Sphingidae
 Underfamilien Smerinthinae Grote & Robinson, 1865
 Slektsgruppen Sphingulini Rothschild & Jordan, 1903
 Slekten Dolbina Staudinger, 1877
 Dolbina borneensis - Brechlin, 2009
 Dolbina elegans - Bang-Haas 1912
 Dolbina exacta - Staudinger 1892
 Dolbina formosana - Matsumura, 1927
 Dolbina grisea - (Hampson 1893)
 Dolbina inexacta - (Walker 1856)
 Dolbina krikkeni - Roesler & Kuppers 1975
 Dolbina luzonensis - Brechlin, 2009
 Dolbina mindanaensis - Brechlin, 2009
 Dolbina paraexacta - Brechlin, 2009
 Dolbina schnitzleri - Cadiou 1997
 Dolbina tancrei - Staudinger 1887

 Kilder 
 Markku Savela's Lepidoptera and some other life forms: Sjekkliste over artene. Hentet 17.10. 2012.
 Sphingidae of the Eastern Palaearctic - Dolbina elegans 
 Sphingidae of the Eastern Palaearctic - Dolbina tancrei 

 Eksterne lenker 


Kategori:Svermere
Kategori:Sommerfugler formelt beskrevet i 1877
Kategori:Dyr formelt beskrevet av Otto Staudinger